钦定古今图书集成/明伦汇编/氏族典/第166卷 > 《廖用贤尚友录》 > 栾乐
## 钦定古今图书集成/明伦汇编/氏族典/第166卷 > 《廖用贤尚友录》 > 栾乐

按《左传襄公二十三年》四月，栾盈帅曲沃之甲，因魏
献子以昼入绛。范宣子奉公以如固宫，栾氏乘公门。
宣子谓鞅曰：“矢及君屋，死之！”鞅用剑以帅卒。栾氏退，
摄车从之。遇栾乐曰：“乐免之死，将设女于天。”乐射之，
不中。又注：则乘槐本而覆，或以戟钩之，断肘而死。栾
鲂伤栾盈，奔曲沃，晋人围之。